ଭୁବନେଶ୍ୱରଃ ଓଡ଼ିଶାରେ କରୋନା ପଜିଟିଭ ବାହାରିବା ପରେ ରାଜ୍ୟ ସରକାର କଡା ଆଭିମୁଖ୍ୟ ଗ୍ରହଣ କରିଛନ୍ତି। ଜନଗହଳି, ଭିଡକୁ ରୋକିବା ପାଇଁ ଜାରି ହେଇଛି ଗାଇଡ ଲାଇନ୍। କେବଳ ଭୁବନେଶ୍ୱରରେ କରୋନା ପଜିଟିଭ ରୋଗୀ ବାହାରି ଥିଲେ ମଧ୍ୟ ସାରା ରାଜ୍ୟରେ ସଚେତନତା ଜାରି କରାଯାଇଛି। ଜାଣନ୍ତୁ କେଉଁଠି ଜାରି ହୋଇଛି କିପରି କଟକଣା।
- ପୁରୀ ଜିଲ୍ଲାରେ କରୋନା ମୁକାବିଲା ପାଇଁ ହୋଟେଲିଅର ମାନଙ୍କୁ ନେଇ ଏକ ବୈଠକ ଅନୁଷ୍ଠିତ ହୋଇଛି। ରାଜ୍ୟ ବାହାରୁ ବୁକିଂ କରୁଥିବା ପର୍ଯ୍ୟଟକଙ୍କ ବୁକିଂ କ୍ୟାନ୍ସେଲ କରିବା ସହ ହୋଟେଲରେ କୌଣସି ସଭା ସମିତି ପାଇଁ ଅନୁମତି ନଦେବାକୁ କୁହାଯାଇଛି ।
-ଜଗତସିଂହପୁରର ପ୍ରସିଦ୍ଧ ମାଆ ଶାରଳାଙ୍କ ମନ୍ଦିରରେ ୧୪୪ ଧାରା ଜାରି ହୋଇଛି । ମନ୍ଦିରର ଦକ୍ଷିଣ ଓ ପଶ୍ଚିମ ଦ୍ୱାର ବନ୍ଦ ରହିବ କେବଳ ସିଂହଦ୍ୱାର ବାଟେ ଭକ୍ତ ଓ ସେବାୟତ ଯାତାୟତ କରିବେ । ମାଆଙ୍କ ସିଂହାସନ ନିକଟକୁ ଯିବାକୁ ବାରଣ କରାଯାଇଛି। ୩ରୁ ୪ଜଣ ସେବାୟତ କିମ୍ବା ଭକ୍ତ ମନ୍ଦିରର ବେଢାରେ ଏକାଠି ଛିଡ଼ା ହୋଇପାରିବେ ନାହିଁ।
-ସେହିପରି ପାରାଦୀପରେ ମଧ୍ୟ ୧୪୪ ଧାରା ଜାରି ହୋଇଛି। ସିବିଚ୍ ନେହେରୁ ବଙ୍ଗଳାରେ ୧୪୪ ଧାରା ଜାରି କରିଛି ପାରାଦୀପ ପ୍ରଶାସନ । ଏହାଛଡ଼ା ସପିଂମଲ, ଯାତ୍ରୀ ନିବାସ, କଲ୍ୟାଣମଣ୍ଡପ, ସିନେମା ହଲ ବନ୍ଦ ରଖାଯାଇଛି।
